|  |  |
| --- | --- |
| EUROPOS SĄJUNGA  Europos fondas trečiųjų  šalių piliečių integracijai | DDG |
| LSTC_logotipas | etniniu_logo |

**DARBO MIGRANTŲ GYVENIMO IR DARBO SĄLYGŲ TYRIMAS LIETUVOJE**

Europos fondo trečiųjų šalių piliečių integracijai 2013 m. metinė programa

Paramos sutarties Nr. D4-86/EIF/2013/7/04/RM/1/PS-7

TEORINIO DARBO MIGRANTŲ GYVENIMO IR DARBO SĄLYGŲ BEI VISUOMENĖS NUOSTATŲ RODIKLIŲ SĄVADO, SKIRTO VERTINTI TŠP DARBO MIGRANTŲ INTEGRACIJOS POLITIKĄ IR DARBO IMIGRACIJOS POLITIKĄ, PARENGIMAS

Teorinių rodiklių sąvadas

dr. Vita Petrušauskaitė

Vija Platačiūtė

Aleksandra Batuchina

Giedrė Blažytė

Vilnius, 2015

Siekiant įvertinti Lietuvoje kuriamą ir įgyvendinamą darbo imigracijos / migrantų integracijos politiką, atskleisti darbo imigrantų poreikius ir iššūkius, stiprinti migrantų integracijos infrastruktūrą, būtina sistemingai rinkti informaciją apie darbo imigrantų padėtį Lietuvos darbo rinkoje ir visuomenėje.

Siūlomas rodiklių sąrašas parengtas remiantis šiais pagrindiniais šaltiniais: Lietuvos socialinių tyrimų centro Etninių tyrimų instituto projekto „Lietuvoje gyvenančių šalių piliečių integracijos politikos vertinimo principai ir rodikliai“ metu paruoštu trečiųjų šalių piliečių integracijos stebėsenos rodiklių sąvadu (Beresnevičiūtė, Leončikas, Žibas, 2009), Europos profesinių sąjungų instituto parengtu „Darbo vietos kokybės indeksu“ (Europos profesinių sąjungų institutas, 2007), „Migrantų integracijos politikos indeksu“ (MIPEX) (Migrant Integration Policy Index, 2011) ir Lietuvos socialinių tyrimų centro Etninių tyrimų instituto atliekamais visuomenės nuostatų apklausų tyrimais (Etninių tyrimų institutas <http://www.ces.lt/veikla-2/ziniasklaidos-stebesena/visuomenes-nuomones-apklausos/>).

Rodiklių sąvadą sudaro aštuoni migrantų integracijos į darbo rinką analizės pjūviai: darbo imigracijos struktūra, įdarbinimo formos, darbo ir asmeninio gyvenimo santykis, darbo sąlygos ir saugumas, atlyginimas, įsidarbinimas, socialinių paslaugų prieinamumas, visuomenės nuostatos darbo imigrantų atžvilgiu. Pagal šiuos analizės teminius pjūvius rodiklių sąvadas suskirstomas į konkrečias grupes.

**Pirmoji rodiklių grupė** – darbo migracijos struktūra – apima rodiklius, apibūdinančius darbo imigrantų socialinį ir demografinį profilį, todėl vertinant darbo imigracijos politiką siūloma rinkti kiekybinio pobūdžio duomenis, susijusius su darbo imigracijos dinamika, darbo imigrantų skaičiaus pokyčiu pagal sociodemografines charakteristikas (lytį, amžių, pilietybę ir išsilavinimą); stebėti darbo imigrantų pasiskirstymą Lietuvos savivaldybėse ir ekonomikos sektoriuose. Tokio pobūdžio duomenis rekomenduojama rinkti kiekvienais metais, kadangi tiek bendra, tiek darbo imigracija pasižymi dinamiškumu, kuris, Lietuvos atveju, yra susijęs su darbo rinkos struktūros kaita. Duomenis apie darbo imigracijos dinamiką gali suteikti valstybinės institucijos ir privatus sektorius (Lietuvos gyventojų registro tarnyba, Lietuvos darbo birža, Statistikos departamentas, Migracijos departamentas; taip pat įmonės, kuriose dirba darbo imigrantai).

|  |  |  |
| --- | --- | --- |
| **Analizės aspektas** | **Rodikliai** | **Duomenų šaltiniai / tyrimų metodologija** |
| **1. Darbo imigracijos struktūra** |  |  |
| Socialinės ir demografinės darbo imigrantų charakteristikos | Šalyje gyvenančių darbo imigrantų skaičius pagal lytį, amžių, pilietybę, išsilavinimą, gyvenimo Lietuvoje trukmę | Lietuvos darbo birža, Statistikos departamentas, Migracijos departamentas, įmonės, kuriose dirba darbo imigrantai / kiekybiniai tyrimai, statistinių duomenų surinkimas ir analizė |
| Darbo imigracijos dinamika | Atvykusių darbo imigrantų skaičius per metus | Lietuvos darbo birža, Statistikos departamentas, Migracijos departamentas, įmonės, kuriose dirba darbo imigrantai / kiekybiniai tyrimai, statistinių duomenų surinkimas ir analizė |
| Darbo imigrantų koncentracija | Lietuvoje gyvenančių darbo imigrantų pasiskirstymas savivaldybėse | Lietuvos gyventojų registro tarnyba, Lietuvos darbo birža, Statistikos departamentas, Migracijos departamentas, įmonės, kuriose dirba darbo imigrantai / kiekybiniai tyrimai, statistinių duomenų surinkimas ir analizė |
| Darbo imigracija ir darbo rinkos struktūra | Lietuvoje gyvenančių darbo imigrantų pasiskirstymas pagal ekonomines veiklos rūšis ir pagrindines profesijų grupes | Lietuvos darbo birža, Statistikos departamentas, Migracijos departamentas, įmonės, kuriose dirba darbo imigrantai / kiekybiniai tyrimai, statistinių duomenų surinkimas ir analizė |

**Antroji rodiklių grupė** – įdarbinimo formos – leidžia fiksuoti statistiką apie darbo imigrantus, dirbančius pagal terminuotas ir neterminuotas sutartis, matyti kuri dalis imigrantų yra atvykusi kaip komandiruoti darbuotojai, o kuri – įdarbinta įprastai. Analizuojant ir vertinant darbo imigracijos ir migrantų integracijos procesus, šis klausimas tampa itin svarbiu, kadangi komandiruojamų darbuotojų atžvilgiu, pažeidžiamumo ir išnaudojimo potencialas gali būti didesnis negu pagal įprastas darbo sutartis dirbančių imigrantų. Komandiruojami imigrantai nėra Lietuvos Respublikos darbo santykių teisinis subjektas, todėl iškilus darbo teisės klausimams, teisinis atstovavimas ir darbuotojų teisių gynimas gali kelti papildomų iššūkių. Kitas svarbus klausimas – darbo sutarčių statusas (terminuotos, neterminuotos, laikinos, kt.) ir pats darbo sutarčių turinys, galintis parodyti kokiomis sąlygomis yra įdarbinti ir dirba darbo imigrantai Lietuvoje. Duomenis apie darbo sutarčių specifiką ir darbo statusą gali suteikti valstybinės institucijos (Lietuvos darbo birža, Valstybinė darbo inspekcija) ir privatus sektorius (įmonės, kuriose dirba darbo imigrantai). Kylant papildomiems iššūkiams renkant minėtus duomenys, tikslinga pasitelkti kiekybinius ir kokybinius tyrimus, kurių metu reikiamą informaciją gali suteikti patys Lietuvoje dirbantys darbo imigrantai.

|  |  |  |
| --- | --- | --- |
| **2. Įdarbinimo formos** | **Rodikliai** | **Duomenų šaltiniai / tyrimo metodologija** |
| Darbo santykiai: įprastos darbo sutartys | Įprastai (pagal darbo sutartis) įdarbintų ir komandiruotų darbuotojų santykis | Lietuvos darbo birža, Valstybinė darbo inspekcija, įmonės, kuriose dirba darbo imigrantai / statistinių duomenų surinkimas ir analizė |
| Darbo santykiai: terminuotos darbo sutartys | Darbo imigrantų dalis dirbanti pagal terminuotas darbo sutartis, lyginant su visais dirbančiais imigrantais ir Lietuvos piliečiais | Lietuvos darbo birža, Statistikos departamentas / kiekybiniai ir kokybiniai tyrimai, statistinių duomenų surinkimas ir analizė |
| Darbo santykiai: neterminuotos darbo sutartys | Pagal neterminuotas sutartis dirbantys darbo imigrantai, lyginant su visais dirbančiais imigrantais ir Lietuvos piliečiais | Lietuvos darbo birža, Valstybinė darbo inspekcija, Statistikos departamentas / kiekybiniai ir kokybiniai tyrimai, statistinių duomenų surinkimas ir analizė |
| Darbo santykiai: valandinis atlygis | Darbo imigrantų dalis, dirbanti pagal valandinį tarifą / darbo užmokestį gaunanti už pradirbtas valandas | Lietuvos darbo birža, Valstybinė darbo inspekcija, Statistikos departamentas / statistinių duomenų surinkimas ir analizė |

**Trečiasis rodiklių blokas** – darbo krūvis – vertina darbo laiką, palankų derinti šeimos ir kitiems socialiniams įsipareigojimams. Itin ilgos darbo valandos (daugiau nei 48 val. per savaitę) ir netipinis darbo laikas (darbas sekmadieniais ar šeštadieniais, naktimis, vakarais, taip pat darbas pamainomis) yra laikomi žalingais šeimos ir socialiniams įsipareigojimams (Eurofound / Leschke, Watt, Finn, 2008: 11). Galimybė pasirinkti dirbti pusę darbo dienos laikomu teigiamu indikatoriumi, vertinant šeimos ir darbo įsipareigojimų derinimo galimybes. Taip pat šio aspekto stebėseną papildo subjektyvus darbo atitikimo šeimos ir socialiniams įsipareigojimams vertinimas. Be to, darbo krūvis yra tiesiogiai susijęs su darbo ir gyvenimo sąlygomis, sveikata, laisvalaikiu, psichologine būkle ir kt. veiksniais. Duomenis apie darbo ir asmeninio gyvenimo santykį gali suteikti tiek valstybinės institucijos (Lietuvos darbo birža, Valstybinė darbo inspekcija) ir privatus sektorius (įmonės, kuriose dirba darbo imigrantai), tiek, pasitelkus kiekybinius ir kokybinius tyrimų metodus, Lietuvoje dirbantys darbo imigrantai.

|  |  |  |
| --- | --- | --- |
| **3. Darbo krūvis** | **Rodikliai** | **Duomenų šaltiniai / tyrimo metodologija** |
| Darbo valandų skaičius | Darbo valandų skaičius per dieną/savaitę/mėnesį | Lietuvos darbo birža, Valstybinė darbo inspekcija / statistinių duomenų surinkimas ir analizė |
| Darbo valandų skaičius | Dirbančių daugiau nei 48 val. per savaitę migrantų dalis, lyginant su visų dirbančiųjų daugiau nei 48 val. per savaitę imigrantų ir Lietuvos piliečių dalimi | Lietuvos darbo birža, Valstybinė darbo inspekcija / statistinių duomenų surinkimas ir analizė |
| Darbas savaitgaliais | Darbo imigrantų dalis, dirbanti šeštadieniais ir sekmadieniais, lyginant su visų dirbančių imigrantų ir Lietuvos piliečių dalimi | Lietuvos darbo birža, Valstybinė darbo inspekcija / statistinių duomenų surinkimas ir analizė |
| Darbas savaitgaliais, vakarais ir naktimis | Darbo imigrantų dalis, dirbanti pamainomis, šeštadieniais, sekmadieniais, naktimis ir vakarais, lyginant su visų dirbančių imigrantų ir Lietuvos piliečių dalimi | Lietuvos darbo birža, Valstybinė darbo inspekcija / statistinių duomenų surinkimas ir analizė |
| Darbas puse dienos | Pusę darbo dienos savo noru dirbančių darbo imigrantų dalis, lyginant su visų Lietuvoje puse darbo dienos dirbančių imigrantų ir Lietuvos piliečių dalimi | Lietuvos darbo birža, Valstybinė darbo inspekcija / statistinių duomenų surinkimas ir analizė |
| Darbo pamainos ir darbo grafiko lankstumas | Darbo pamainų ir darbo grafiko derinimas; norimas dirbti valandų skaičius, lyginant su realiu darbo valandų skaičiumi | Lietuvos darbo birža, Valstybinė darbo inspekcija / statistinių duomenų surinkimas ir analizė |
| Darbo grafikas iš šeiminiai įsipareigojimai | Teigiančių, kad darbo valandas sutampa su šeimos ir socialiniais įsipareigojimais darbo imigrantų dalis / lyginant su taip manančiais visais Lietuvos dirbančiaisiais imigrantais ir Lietuvos piliečiais | Lietuvos darbo birža, Valstybinė darbo inspekcija / kiekybiniai tyrimai (apklausos) |

**Ketvirtoji rodiklių grupė** – darbo sąlygos ir saugumas. Darbo vietos kokybės indeksas šį aspektą skaido į keturis smulkesnius aspektus – darbo intensyvumą, darbo autonomiškumą, fizinio darbo faktorius ir galimą tikimybę netekti darbo per ateinančius šešis mėnesius (Leschke, Watt, Finn, 2008: 12). Darbo intensyvumas vertinamas remiantis informacija apie darbuotojų dalį dirbančią dideliu tempu, pagal griežtus terminus, neturint pakankamai laiko atlikti užduotis. Darbo autonomiškumui matuoti svarbi informacija apie galimybę pasirinkti darbo metodus, darbų atlikimo tvarką ir tempą. Fiziniai faktoriai – poveikį darbuotojo kūnui turintys kenksmingi darbo vietos elementai, kaip pavyzdžiui, vibracijos, triukšmo, cheminių medžiagų, radiacijos patyrimas darbo vietoje, varginančių kūno pozicijų dirbant užėmimas ir kt. Paprastai darbo sąlygos ir saugumas aktualiausi pramonės ir paslaugų sektoriuje dirbantiems asmenims. Prie šios rodiklių grupės taip pat galima priskirti imigrantų išnaudojimo atvejus, žeminančio elgesio patirtis, (ne)pasitenkinimą darbu, galimybes vystyti profesinius įgūdžius ir siekti karjeros. Duomenis apie darbo sąlygas ir saugumą gali suteikti profesinės sąjungos, nevyriausybinės organizacijos (dirbančios imigracijos ir migrantų integracijos srityje), valstybinės institucijos (Lietuvos darbo birža, Valstybinė darbo inspekcija), privatus sektorius (įmonės, kuriose dirba darbo imigrantai) ir Lietuvoje dirbantys darbo imigrantai.

|  |  |  |
| --- | --- | --- |
| **4. Darbo sąlygos ir saugumas** | **Rodikliai** | **Duomenų šaltiniai / tyrimo metodologija** |
| Darbo vieta | Darbo imigrantų pasiskirstymas pagal pagrindinę darbo vietą: darbdavio patalpos, klientų patalpos, automobilis, namai | Lietuvos darbo birža, Valstybinė darbo inspekcija / statistinių duomenų analizė, kiekybiniai ir kokybiniai tyrimai |
| Apsauginiai drabužiai | Darbo imigrantų dalis, dėvinti apsauginius drabužius, lyginant su visais privalančiais dėvėti darbuotojais | Lietuvos darbo birža, profesinės sąjungos, nevyriausybinės organizacijos, Valstybinė darbo inspekcija / statistinių duomenų analizė, kiekybiniai ir kokybiniai tyrimai |
| Informuotumas | Darbo imigrantų informuotumas apie su darbu susijusias sveikatos ir saugumo grėsmes | Lietuvos darbo birža, profesinės sąjungos, nevyriausybinės organizacijos, Valstybinė darbo inspekcija / statistinių duomenų analizė, kiekybiniai ir kokybiniai tyrimai |
| Intensyvumas | Dalis imigrantų dirbančių dideliu intensyvumu (darbas dideliu tempu, įtemptais terminais, neturėjimas pakankamai laiko atlikti darbą) | Lietuvos darbo birža, profesinės sąjungos, nevyriausybinės organizacijos, Valstybinė darbo inspekcija / statistinių duomenų analizė, kiekybiniai ir kokybiniai tyrimai |
| Fiziniai faktoriai | Dalis imigrantų dirbančių darbo vietose, kurios pasižymi kenksmingais fiziniais faktoriais (vibracija, triukšmas, aukštos-žemos temperatūros, kvėpavimas dūmais, dulkėmis, garais, cheminės medžiagos, radiacija, varginančios ar skausmingos pozicijos, sunkių krovinių nešimas ar kėlimas, stovėjimas ar ėjimas, pasikartojantys rankų judesiai) | Lietuvos darbo birža, profesinės sąjungos, nevyriausybinės organizacijos, Valstybinė darbo inspekcija / statistinių duomenų analizė, kiekybiniai ir kokybiniai tyrimai |
| Darbo poveikis sveikatai | Darbo poveikio sveikatai subjektyvus vertinimas (darbas kelia pavojų sveikatai, darbas sveikatai pavojaus nekelia, kt.) | Lietuvos darbo birža, profesinės sąjungos, nevyriausybinės organizacijos, Valstybinė darbo inspekcija / kiekybiniai ir kokybiniai tyrimai |
| Autonomiškumas | Darbo imigrantų dalis dirbanti darbo vietose, pasižyminčiose autonomiškumu (galimybė rinktis, keisti užduočių seką, metodus, tempą) | Lietuvos darbo birža, Valstybinė darbo inspekcija / kiekybiniai ir kokybiniai tyrimai |
| Tikimybė prarasti darbą | Darbo imigrantų dalis, matanti tikimybę prarasti darbo vietą per ateinančius šešis mėnesius, lyginant su visų dirbančiųjų imigrantų ir Lietuvos piliečių dalimi | Lietuvos darbo birža, Valstybinė darbo inspekcija / kiekybiniai ir kokybiniai tyrimai |
| Darbas ligos metu | Per pastaruosius 12 mėn. dirbusių ligos metu darbo imigrantų skaičius, lyginant su visais dirbančiaisiais imigrantais ir Lietuvos piliečiais | Valstybinė darbo inspekcija, profesinės sąjungos, nevyriausybinės organizacijos / kiekybiniai ir kokybiniai tyrimai |
| Užgauliojimai / diskriminacija | Darbo imigrantų, darbe patyrusių užgauliojimus, žeminantį elgesį, nepageidaujamą seksualinį dėmesį, fizinę prievartą, patyčias, skaičius, lyginant su visais dirbančiaisiais imigrantais ir Lietuvos piliečiais | Valstybinė darbo inspekcija profesinės sąjungos, nevyriausybinės organizacijos / kiekybiniai ir kokybiniai tyrimai |
| Nelaimingi atsitikimai | Nelaimingų atsitikimų darbe skaičius per metus | Valstybinė darbo inspekcija, profesinės sąjungos / statistinių duomenų analizė |
| Išnaudojimas / pažeidžiamumas | Darbo imigrantų išnaudojimo darbe atvejai, skaičius per metus, lyginant su visais dirbančiaisiais imigrantais ir Lietuvos piliečiais | Valstybinė darbo inspekcija, profesinės sąjungos, nevyriausybinės organizacijos / statistinių duomenų analizė |
| Ginčai | Teisinių ginčų darbo santykių atžvilgiu skaičius, lyginant su visais dirbančiaisiais imigrantais ir Lietuvos piliečiais | Valstybinė darbo inspekcija, profesinės sąjungos, nevyriausybinės organizacijos / statistinių duomenų analizė, kiekybiniai ir kokybiniai tyrimai |
| Subjektyvus darbo vietos vertinimas | Darbo imigrantų dalis teigianti, kad jiems gerai moka už jų atliekamą darbą, lyginant su visais dirbančiaisiais imigrantais ir Lietuvos piliečiais | Kiekybiniai ir kokybiniai tyrimai |
| Karjeros galimybes | Darbo imigrantų dalis, pritarianti teiginiui, kad darbas suteikia geras karjeros galimybes, lyginant su visais dirbančiaisiais imigrantais ir Lietuvos piliečiais | Kiekybiniai ir kokybiniai tyrimai |
| Kvalifikacijos kėlimo galimybės | Darbo imigrantų dalis, teigianti, kad turi galimybę kelti profesinę kvalifikaciją, lyginant su visų dirbančiųjų imigrantų ir Lietuvos piliečių, galinčių kelti profesinę kvalifikaciją, skaičiumi | Kiekybiniai ir kokybiniai tyrimai |
| Tikimybė prarasti darbą | Darbo imigrantų dalis, matanti tikimybę prarasti darbą per ateinančius šešis mėnesius, lyginant su visų dirbančiųjų imigrantų ir Lietuvos piliečių dalimi | Kiekybiniai ir kokybiniai tyrimai |
| Darbo vietos vertinimas komforto atžvilgiu | Darbo imigrantų dalis, teigianti, kad darbovietėje jaučiasi komfortiškai, lyginant su visais dirbančiaisiais imigrantais ir Lietuvos piliečiais | Kiekybiniai ir kokybiniai tyrimai |
| Darbo vieta ir socialiniai ryšiai | Darbo imigrantų dalis, teigianti, kad jie darbe turi draugų, lyginant su visais dirbančiaisiais imigrantais ir Lietuvos piliečiais | Kiekybiniai ir kokybiniai tyrimai |
| Kitos darbo vietos paieškos galimybės | Darbo imigrantų dalis, teigianti, kad jei prarastų dabartinį darbą, jiems būtų paprasta susirasti darbą su panašiu atlyginimu, lyginant su visais dirbančiaisiais imigrantais ir Lietuvos piliečiais | Kiekybiniai ir kokybiniai tyrimai |
| Motyvacija | Darbo imigrantų dalis, teigianti, kad darbovietė, kurioje jie dirba, motyvuoja juos gerai atlikti savo darbą, lyginant su visais dirbančiaisiais imigrantais ir Lietuvos piliečiais | Kiekybiniai ir kokybiniai tyrimai |

**Penktoji rodiklių grupė** – atlyginimas. Darbo vietos kokybės indeksas atlyginimą pabrėžia kaip svarbiausią sritį, vertinant darbo vietos kokybę. Atlyginimas yra vienas svarbiausių pajamų šaltinių, todėl yra tiesiogiai susijęs su galimybe apsirūpinti materialiomis gėrybėmis; taip pat turi ilgalaikes pasekmes individo socialiniam saugumui ir, apskritai, lemia galimybes dalyvauti visuomenėje (Leschke, Watt, Finn, 2008: 10). Duomenis apie atlyginimą gali suteikti profesinės sąjungos, nevyriausybinės organizacijos (dirbančios imigracijos ir migrantų integracijos srityje), valstybinės institucijos (Lietuvos darbo birža, Valstybinė darbo inspekcija), privatus sektorius (įmonės, kuriose dirba darbo imigrantai) ir Lietuvoje dirbantys darbo imigrantai.

|  |  |  |
| --- | --- | --- |
| **5. Atlyginimas** | **Rodikliai** | **Duomenų šaltiniai / tyrimo metodologija** |
| Atlyginimas, lyginant su vidutiniu | Gaunamas atlyginimas, lyginant su vidutiniu atlyginimu Lietuvoje | Lietuvos darbo birža, Valstybinė darbo inspekcija, Statistikos departamentas / Kiekybiniai ir kokybiniai tyrimai, statistinių duomenų analizė |
| Šešėlinė ekonomika / nelegalus darbas | Darbo imigrantų dalyvavimas šešėlinėje ekonomikoje (nelegalus darbas), lyginant su visais dirbančiaisiais imigrantais ir Lietuvos piliečiais | Lietuvos darbo birža, profesinės sąjungos, Valstybinė darbo inspekcija, Statistikos departamentas / Kiekybiniai ir kokybiniai tyrimai, statistinių duomenų analizė |
| Atlyginimas grynais | Darbo imigrantų dalis teigianti, kad atlyginimą gauna grynais, lyginant su visais dirbančiaisiais imigrantais ir Lietuvos piliečiais | Profesinės sąjungos, Valstybinė darbo inspekcija / Kiekybiniai ir kokybiniai tyrimai |
| Atlyginimo išmokėjimas | Dalis imigrantų teigianti, kad atlyginimą gauna laiku / kartais vėliau / visuomet vėliau / pastaruoju metu negavo, lyginant su visais dirbančiaisiais imigrantais ir Lietuvos piliečiais | Profesinės sąjungos, Valstybinė darbo inspekcija / Kiekybiniai ir kokybiniai tyrimai |
| Skurdas | Dirbančių imigrantų dalis, gyvenanti žemiau skurdo rizikos ribos | Statistikos departamentas, profesinės sąjungos, nevyriausybinės organizacijos / Kiekybiniai ir kokybiniai tyrimai, statistinių duomenų surinkimas ir analizė |

**Šeštoji rodiklių grupė** – į(si)darbinimas – apima informaciją apie kvalifikacijos ir dirbamo darbo atitikimą, išsilavinimo pripažinimą, naudojimąsi įdarbinimo tarpininkais. Duomenis apie įsidarbinimo procesus gali suteikti valstybinės institucijos (Lietuvos darbo birža, Valstybinė darbo inspekcija) ir Lietuvoje dirbantys darbo imigrantai.

|  |  |  |
| --- | --- | --- |
| **6. Į(si)darbinimas** | **Rodikliai** | **Duomenų šaltiniai / tyrimo metodologija** |
| Kvalifikacijos pripažinimas | Darbo imigrantų dalis, kurių užsienyje įgyta kvalifikacija (diplomas) pripažinta Lietuvoje | Lietuvos darbo birža, Valstybinė darbo inspekcija, / Kiekybiniai ir kokybiniai tyrimai, statistinių duomenų analizė |
| Turimos kvalifikacijos ir darbo vietos santykis | Pagal turimą išsilavinimą ir kvalifikaciją dirbančių darbo imigrantų skaičius, lyginant su visais dirbančiaisiais imigrantais ir Lietuvos piliečiais | Lietuvos darbo birža, Valstybinė darbo inspekcija / Kiekybiniai ir kokybiniai tyrimai, statistinių duomenų analizė |
| Tarpininkų paplitimas | Darbo imigrantų, pasinaudojusių tarpininkų paslaugomis siekiant įsidarbinti, santykis su visais įsidarbinusiais imigrantais | Lietuvos darbo birža, Valstybinė darbo inspekcija / Kiekybiniai ir kokybiniai tyrimai, statistinių duomenų analizė |

**Septintoji rodiklių grupė** – socialiniai ištekliai ir socialinių paslaugų prieinamumas. Socialiniai ištekliai – tai „gėrybės“, įsitvirtinusios asmens socialiniuose santykiuose ir prieinamos per tiesioginius ar netiesioginius socialinius kontaktus tarp atskirų individų ar individų grupių (Lai G. et al 1998:160 pagal Lin et al 1981a. ir Lin et al 1981b; Lin ir Dumin 1986). Specifiniuose veiksmuose (pvz., ieškant darbo ar keičiant darbovietę) asmuo gali mobilizuoti savo socialinius išteklius siekdamas pasikeisti informacija, kuri galėtų padidinti sėkmingų darbo paieškos rezultatų galimybę. Pagrindinė hipotezė, kylanti iš socialinių išteklių teorijos, teigia, kad priėjimas prie socialinių išteklių ir jų naudojimas lemia geresnius darbo paieškos rezultatus (Lai G. et al 1998:160 pagal Lin 1982). Taigi, šia rodiklių grupe svarbu stebėti ir vertinti imigrantų informuotumą ir naudojimąsi socialinėmis paslaugomis, svarbiausių paslaugų poreikį, kolektyvinių interesų atstovavimą, socialinio tinklo struktūrą, pasitenkinimą gyvenimu Lietuvoje. Dažnai migrantams trūksta informacijos apie paslaugas, kai kurios jų yra sunkiai prieinamos dėl nepakankamų lietuvių kalbos žinių. Duomenis apie darbo imigrantų socialinius išteklius ir prieinamumą prie socialinių paslaugų sektoriaus gali suteikti valstybinės institucijos (Valstybinė darbo inspekcija), nevyriausybinės organizacijos (dirbančios imigracijos ir migrantų integracijos srityje), profesinės sąjungos ir Lietuvoje dirbantys darbo imigrantai (kiekybinių ir kokybinių tyrimų metodų pagalba).

|  |  |  |
| --- | --- | --- |
| **7. Socialiniai ištekliai ir socialinių paslaugų prieinamumas** | **Rodikliai** | **Duomenų šaltiniai / tyrimo metodologija** |
| Tėvystės / motinystės atostogos | Darbo imigrantų dalis informuota / besinaudojanti motinystės / tėvystės atostogomis | Valstybinė darbo inspekcija, profesinės sąjungos, nevyriausybinės organizacijos / Kiekybiniai ir kokybiniai tyrimai |
| Vaiko priežiūros atostogos | Darbo imigrantų dalis informuota / besinaudojanti vaiko priežiūros atostogomis, vaiko ligos atveju | Valstybinė darbo inspekcija, profesinės sąjungos, nevyriausybinės organizacijos / Kiekybiniai ir kokybiniai tyrimai |
| Atostogos | Kiekvienos iš žemiau nurodytų darbo imigrantų grupių dalis informuota / besinaudojanti kasmetinėmis 35 kalendorinių dienų atostogomis:  a) darbuotojams jaunesniems nei 18 metų;  b) vienišiems tėvams auginantiems vaikus iki 14 metų arba neįgalius vaikus iki 18 metų;  c) neįgaliesiems | Valstybinė darbo inspekcija, profesinės sąjungos, nevyriausybinės organizacijos / Kiekybiniai ir kokybiniai tyrimai |
| Kompensacija ligos atveju | Darbo migrantų dalis informuota ir besinaudojanti atlyginimo kompensavimu ligos atveju | Valstybinė darbo inspekcija, profesinės sąjungos, nevyriausybinės organizacijos / Kiekybiniai ir kokybiniai tyrimai |
| Kompensacija už nepanaudotas atostogas | Darbo migrantų dalis informuota ir pasinaudojusi kompensacija už nepanaudotas atostogas išėjimo iš darbo atveju | Valstybinė darbo inspekcija, profesinės sąjungos, nevyriausybinės organizacijos / Kiekybiniai ir kokybiniai tyrimai |
| Užmokestis už viršvalandžius | Darbo migrantų dalis informuota ir gaunanti užmokestį už viršvalandžius savaitgaliais | Valstybinė darbo inspekcija, profesinės sąjungos, nevyriausybinės organizacijos / Kiekybiniai ir kokybiniai tyrimai |
| Kolektyvinis interesų atstovavimas | Darbo imigrantų, priklausančių profesinėms sąjungoms, dalis, lyginant su visais dirbančiaisiais imigrantais ir profesinėms sąjungoms priklausančių Lietuvos piliečių dalimi | Valstybinė darbo inspekcija, profesinės sąjungos, nevyriausybinės organizacijos / Kiekybiniai ir kokybiniai tyrimai |
| Komandinis darbas | Migrantų dalis teigianti, kad su jais konsultuojamasi dėl pokyčių jų darbe | Valstybinė darbo inspekcija, profesinės sąjungos, nevyriausybinės organizacijos / Kiekybiniai ir kokybiniai tyrimai |
| Socialinio tinklo struktūra | Darbo imigrantų dalis, kurie siekdami pagalbos kreipiasi į specialistus-institucijas / draugus, Lietuvoje gyvenančius užsieniečius / draugus, Lietuvos piliečius / šeimos narius / darbdavius-kolegas / sprendžia problemas patys / kitus | Valstybinė darbo inspekcija, profesinės sąjungos, nevyriausybinės organizacijos / Kiekybiniai ir kokybiniai tyrimai |
| Svarbiausios paslaugos | Reikalingiausių paslaugų įvardijimas (socialinės paslaugos, sveikatos priežiūros paslaugos, teisinės paslaugos, darbo teisė, atstovavimas teisme ginant darbo teisę, vaikų švietimas, suaugusiųjų švietimas, kvalifikacijos pripažinimas, būstas, kt.). | Valstybinė darbo inspekcija, profesinės sąjungos, nevyriausybinės organizacijos / Kiekybiniai ir kokybiniai tyrimai |
| Informacijos prieiga | Darbo imigrantų dalis, mažiausiai informacijos turinti dėl šių gyvenimo Lietuvoje aspektų: darbo / sveikatos paslaugų / socialinių paslaugų / verslo kūrimo / būsto / švietimo / lietuvių kalbos mokymosi / mokesčių mokėjimo / laisvalaikio. | Valstybinė darbo inspekcija, profesinės sąjungos, nevyriausybinės organizacijos / Kiekybiniai ir kokybiniai tyrimai |
| Pasitenkinimas gyvenimu Lietuvoje | Darbo imigrantų dalis, kurie patenkinti konkrečiais gyvenimo Lietuvoje aspektais: aplinka-klimatu, žmonėmis, saugumu, darbo sąlygomis, švietimo sistema, ekonomine situacija, politine situacija, apsigyvenimo sąlygomis, paslaugų kokybe | Valstybinė darbo inspekcija, profesinės sąjungos, nevyriausybinės organizacijos / Kiekybiniai ir kokybiniai tyrimai |
| Neigiamų nuostatų patirtis | Darbo imigrantų dalis, vengianti tam tikrų viešų vietų dėl baimės kad su jais bus blogai elgiamasi | Valstybinė darbo inspekcija, profesinės sąjungos, nevyriausybinės organizacijos / Kiekybiniai ir kokybiniai tyrimai |
| Rekomendacijos atvykti, gyventi ir dirbti šalyje | Dalis darbo imigrantų, kurie rekomenduotų užsieniečiams atvykti gyventi ir dirbti Lietuvoje | Valstybinė darbo inspekcija, profesinės sąjungos, nevyriausybinės organizacijos / Kiekybiniai ir kokybiniai tyrimai |

**Aštuntoji rodiklių grupė** – visuomenės nuostatos – parodo Lietuvos visuomenės požiūrį į darbo migrantus ir aplinką, į kurioje imigrantams tenka adaptuotis.

|  |  |  |
| --- | --- | --- |
| **8. Visuomenės nuostatos darbo imigrantų atžvilgiu** | **Sutinkančių su teiginiu dalis respondentų** | **Duomenų šaltiniai / tyrimo metodologija** |
| Ekonominis nuostatų aspektas | "Dauguma į Lietuvą atvykstančių/ čia gyvenančių imigrantų išlaiko Lietuvos mokesčių mokėtojai" | Lietuvos socialinių tyrimų centro Etninių tyrimų institutas / Visuomenės nuostatų apklausos |
| Ekonominis nuostatų aspektas | "Dauguma į Lietuvą atvykstančių/ Lietuvoje gyvenančių imigrantų atvyksta su tikslu dirbti" | Lietuvos socialinių tyrimų centro Etninių tyrimų institutas / Visuomenės nuostatų apklausos |
| Socialinis nuostatų aspektas | "Į Lietuvą atvykstantys imigrantai gali sukelti socialinius neramumus" | Lietuvos socialinių tyrimų centro Etninių tyrimų institutas / Visuomenės nuostatų apklausos |
| Kultūrinis nuostatų aspektas | "Lietuvoje gyvenantys/ į Lietuvą atvykstantys imigrantai praturtina šalies kultūrinį gyvenimą" | Lietuvos socialinių tyrimų centro Etninių tyrimų institutas / Visuomenės nuostatų apklausos |
| Ekonominis nuostatų aspektas | "Į Lietuvą atvykstantys imigrantai yra naudingi Lietuvos ekonomikai" | Lietuvos socialinių tyrimų centro Etninių tyrimų institutas / Visuomenės nuostatų apklausos |
| Kultūrinis nuostatų aspektas | "Aš nenorėčiau, kad mano vaikai mokytųsi vienoje klasėje su imigrantų vaikais" | Lietuvos socialinių tyrimų centro Etninių tyrimų institutas / Visuomenės nuostatų apklausos |